text: Fem køer døde i brand
  29 december 2013 kl. 08.42
  Fem kvier brændte inde, da en staldbygning ved Hejnsvig syd for Grindsted nedbrændte.
  Der var i alt 50 kvier i bygningen, men de resterende 45 blev reddet ud i tide. Stald- og ladebygningen nedbrændte.
  - Der var omkring 100 bigballer i bygningen, oplyser vagtchefen fra Sydøstjyllands Politi til TV SYD.
  Da brandfolkene fra Grindsted nåede frem først på natten var bygningen allerede overtændt. Der blev tilkaldt assistance fra Billund Brandvæsen, en tankvogn fra Agerbæk samt Beredskabsstyrelsen fra Haderslev, skriver dagens.dk.
  Ingen personer kom til skade ved den voldsomme brand. Brandårsagen er endnu ukendt.
  